CELEX: 62010TN0451
Language: el
Date: 2010-09-28 00:00:00
Title: Υπόθεση T-451/10: Αγωγή της 28ης Σεπτεμβρίου 2010 — Fuchshuber Agrarhandel κατά Επιτροπής

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/46
            
         Αγωγή της 28ης Σεπτεμβρίου 2010 — Fuchshuber Agrarhandel κατά Επιτροπής
   (Υπόθεση T-451/10)
   ()
   2010/C 317/81
   Γλώσσα διαδικασίας: η γερμανική
   
      Διάδικοι
   
   
      Ενάγουσα: Fuchshuber Agrarhandel GmbH (Hörsching, Αυστρία) (εκπρόσωπος: G. Lehner, δικηγόρος)
   
      Εναγόμενη: Ευρωπαϊκή Επιτροπή
   
      Αιτήματα της ενάγουσας
   
   Η ενάγουσα ζητεί από το Γενικό Δικαστήριο:
   
               —
            
            
               να διεξαγάγει προφορική διαδικασία,
            
         
               —
            
            
               να υποχρεώσει την Επιτροπή των Ευρωπαϊκών Κοινοτήτων να καταβάλει στην ενάγουσα εντός 14 ημερών το ποσό των 2 623 282,21 ευρώ, πλέον τόκων 6 % ετησίως επί του ποσού των 1 641 372,50 ευρώ από τις 24 Σεπτεμβρίου 2007 και τόκων 6 % ετησίως επί του ποσού των 981 909,81 ευρώ από τις 16 Οκτωβρίου 2007,
            
         
               —
            
            
               να διαπιστώσει ότι η Επιτροπή των Ευρωπαϊκών Κοινοτήτων υποχρεούται να αποζημιώσει την ενάγουσα για τυχόν περαιτέρω ζημίες που σχετίζεται με την παρτίδα KUK459 που κατακυρώθηκε στις 3 Σεπτεμβρίου 2007 και την παρτίδα KUK465 που κατακυρώθηκε στις 17 Σεπτεμβρίου 2007,
            
         
               —
            
            
               να υποχρεώσει την Επιτροπή των Ευρωπαϊκών Κοινοτήτων να καταβάλει στον εκπρόσωπο της ενάγουσας τα δικαστικά έξοδα εντός 14 ημερών.
            
         
      Ισχυρισμοί και κύρια επιχειρήματα
   
   Η ενάγουσα ζητεί αποκατάσταση της ζημίας, την οποία υπέστη λόγω της παραλείψεως του Ουγγρικού οργανισμού παρεμβάσεως να θέσει στη διάθεσή της ορισμένες ποσότητες αραβοσίτου που αυτή είχε αγοράσει στο πλαίσιο δύο δημοπρασιών.
   Προς στήριξη της αγωγής της η ενάγουσα προβάλλει μεταξύ άλλων ότι η Επιτροπή δεν άσκησε τις εξουσίες ελέγχου που διέθετε έναντι του Ουγγρικού οργανισμού πληρωμών ούτε του άσκησε πίεση, προκειμένου αυτός να τηρήσει τις υποχρεώσεις του. Προβάλλει περαιτέρω ότι δεν θα είχε υποστεί ζημία, αν η Επιτροπή είχε επιβάλλει από νομικής και πραγματικής απόψεως αυστηρότερες και ακριβέστερες απαιτήσεις και μηχανισμούς ελέγχου όσον αφορά την ικανότητα και την αξιοπιστία των αποθηκευτών, την καταλληλότητα των αποθηκών καθώς και την απογραφή των αποθεμάτων, την ταυτοποίηση και την αποθήκευση του επίμαχου εμπορεύματος.